CELEX: E2017J0012
Language: el
Date: 2018-06-14 00:00:00
Title: Απόφαση του Δικαστηρίου, της 14ης Ιουνίου 2018, στην υπόθεση E-12/17 — Εποπτεύουσα Αρχή της ΕΖΕΣ κατά Ισλανδίας [Παράλειψη κράτους της ΕΖΕΣ να εκπληρώσει τις υποχρεώσεις του — Παράλειψη εφαρμογής — Κανονισμός (ΕΕ) αριθ. 448/2013]

15.11.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/7
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
      της 14ης Ιουνίου 2018
      στην υπόθεση E-12/17
      Εποπτεύουσα Αρχή της ΕΖΕΣ κατά Ισλανδίας
      
         [Παράλειψη κράτους της ΕΖΕΣ να εκπληρώσει τις υποχρεώσεις του — Παράλειψη εφαρμογής — Κανονισμός (ΕΕ) αριθ. 448/2013]
      
      (2018/C 414/09)
      Στην υπόθεση E-12/17, Εποπτεύουσα Αρχή της ΕΖΕΣ κατά Ισλανδίας — ΠΡΟΣΦΥΓΗ με αίτημα να αναγνωριστεί ότι η Ισλανδία παρέβη τις υποχρεώσεις που υπέχει βάσει του άρθρου 7 της συμφωνίας για τον Ευρωπαϊκό Οικονομικό Χώρο, παραλείποντας να εντάξει στην έννομη τάξη της την πράξη που αναφέρεται στο σημείο 31ββγ του παραρτήματος IX της εν λόγω συμφωνίας (Εκτελεστικός κανονισμός (ΕΕ) αριθ. 448/2013 της Επιτροπής, της 15ης Μαΐου 2013, για τη θέσπιση διαδικασίας για τον προσδιορισμό του κράτους μέλος αναφοράς ενός ΔΟΕΕ εκτός ΕΕ σύμφωνα με την οδηγία 2011/61/ΕΕ του Ευρωπαϊκού Κοινοβουλίου και του Συμβουλίου), όπως προσαρμόστηκε με το πρωτόκολλο 1 στη συμφωνία, το Δικαστήριο, αποτελούμενο από τους Páll Hreinsson, πρόεδρο, Per Christiansen και Bernd Hammermann (εισηγητή δικαστή), δικαστές, εξέδωσε απόφαση στις 14 Ιουνίου 2018, το διατακτικό της οποίας έχει ως εξής:
      Το Δικαστήριο:
      
                  1.
               
               
                  δηλώνει ότι η Ισλανδία παρέβη τις υποχρεώσεις που υπέχει βάσει του άρθρου 7 της συμφωνίας για τον Ευρωπαϊκό Οικονομικό Χώρο, παραλείποντας να εντάξει στην έννομη τάξη της την πράξη που αναφέρεται στο σημείο 31ββγ του παραρτήματος IX της εν λόγω συμφωνίας (Εκτελεστικός κανονισμός (ΕΕ) αριθ. 448/2013 της Επιτροπής, της 15ης Μαΐου 2013, για τη θέσπιση διαδικασίας για τον προσδιορισμό του κράτους μέλος αναφοράς ενός ΔΟΕΕ εκτός ΕΕ σύμφωνα με την οδηγία 2011/61/ΕΕ του Ευρωπαϊκού Κοινοβουλίου και του Συμβουλίου), όπως προσαρμόστηκε με το πρωτόκολλο 1 στη συμφωνίας.
               
            
                  2.
               
               
                  Διατάσσει την Ισλανδία να καταβάλει τα δικαστικά έξοδα.